Društvo KOPRIVA, k.o.

Kolodvorska ulica 7

1000 Ljubljana

Davčna številka: 88408272

Matična številka: 4094484000

ki ga zastopa vršilec dolžnosti poslovodstva Nikola Sekulović

(v nadaljevanju besedila: KOPRIVA)

in

Firma oz. ime in priimek zavezanca:

Sedež oz. naslov:

Davčna številka:

Matična številka:

ki ga zastopa:

(v nadaljnjem besedilu: zavezanec)

dogovorita in skleneta naslednjo

**POGODBO**

**za ureditev razmerja med strankama v skladu s pravicami in z obveznostmi, kot so določene s Skupnim sporazumom za določitev višine nadomestil za tonsko in/ali vizualno snemanje, ki se izvrši pod pogoji privatne ali druge lastne uporabe**

 **(v nadaljevanju: pogodba)**

1. **člen**

Pogodbeni stranki uvodoma kot nesporno ugotavljata:

* da sta Društvo KOPRIVA, k.o., in Trgovinska zbornica Slovenije dne 23.1.2020 podpisali SKUPNI SPORAZUM za določitev višine nadomestil za tonsko in/ali vizualno snemanje, ki se izvrši pod pogoji privatne ali druge lastne uporabe, objavljen v Uradnem listu RS št. 04/2020 (v nadaljevanju besedila: Skupni sporazum) in je priloga k tej pogodbi;
* da je predmet te pogodbe ureditev razmerja med strankama v skladu s pravicami in z obveznostmi, kot so določene s Skupnim sporazumom;
1. člen

Zavezanec s podpisom te pogodbe izjavlja, da je v celoti seznanjen z določili Skupnega sporazuma in določila Skupnega sporazuma v celoti razume.

1. **člen**

Zavezanec bo KOPRIVI podatke za odmero nadomestila posredoval in nadomestilo plačeval (ustrezno obkroži):

[ ]  mesečno

[ ]  polletno

Zavezanec je dolžan KOPRIVI pisno posredovati podatke najkasneje 25. dan po izteku polletja oz. najkasneje 25. dan po izteku posameznega meseca, če je med KOPRIVO in zavezancem dogovorjeno mesečno poročanje/posredovanje podatkov.

Kopriva odmeri višino nadomestila in znižanja nadomestila (popust) zavezancu na podlagi prejetih podatkov in v skladu s Skupnim sporazumom.

1. **člen**

Zavezanec bo KOPRIVO takoj obvestil o vseh spremembah, ki vplivajo na višino nadomestila.

1. **člen**

KOPRIVA lahko preverja pravilnost podatkov, ki predstavljajo osnovo za odmero nadomestila v skladu s predpisi in to pogodbo.

V kolikor zavezanec uveljavlja znižanje nadomestila v skladu s točko b) 7. člena Skupnega sporazuma, zavezanec to naredi s podpisom izjave v nadaljevanju:

**Zavezanec izjavlja:**

**Izjava 1:**

* **da je vključen v statistiko blagovne menjave pri SURS in mora obvezno poročati o odpremi in prejemu blaga v okviru Intrastat in/ali Ekstrastat in**
* **da KOPRIVI zagotovi podatke oziroma daje vsa potrebna pooblastila za pridobitev podatkov posredovanih na Intrastat in Ekstrastat, ki so potrebi za odmero nadomestila v skladu s Skupnim sporazumom.**

**Podpis zavezanca:**

**Izjava 2:**

* **da sme KOPRIVA na svoje stroške pri zavezancu preveriti podatke, posredovane za odmero nadomestila, in pri zavezancu naročiti revizijo podatkov, posredovanih v skladu s Skupnim sporazumom oz. to pogodbo, zavezanec pa izvajanje takšne revizije dopusti in omogoči. Revizijo opravi revizor z veljavnim dovoljenjem Slovenskega inštituta za revizijo za opravljanje nalog pooblaščenega revizorja, in sicer tako na podlagi podatkov, ki so bili posredovani KOPRIVI in predstavljajo osnovo za obračun nadomestila po Skupnem sporazumu, kot tudi z upoštevanjem drugih razpoložljivih podatkov, ki jih revizor pridobi bodisi od KOPRIVE ali z njene strani pooblaščenega izvajalca, bodisi od zavezanca ali od njega pooblaščenih oseb, bodisi od javno dostopnih podatkov tretjih oseb. Zavezanec mora povrniti KOPRIVI vse potrebne stroške, povezane z revizijo, če odstopanje v višini nadomestila doseže vsaj 4 odstotke dolžnega zneska nadomestila.**

**Podpis zavezanca:**

1. **člen**

Nadomestilo bo zavezanec plačeval na podlagi izstavljenega računa z valuto 30 dni. V primeru zamude plačila računa je zavezanec dolžan plačati tudi zakonske zamudne obresti.

V primeru zamude plačila bo KOPRIVA poslala zavezancu opomin. V kolikor bo zavezanec v zamudi s plačilom nadomestila za posamezno obračunsko obdobje za več kot 60 dni oz. bo zavezanec kršil druge obveznosti iz Skupnega sporazuma in/ali iz te pogodbe, lahko KOPRIVA od te pogodbe odstopi, pri čemer zavezancu s tem prenehajo vse ugodnosti (znižanja nadomestila), ki jih je pridobil na podlagi Skupnega sporazuma in s sklenitvijo te pogodbe.

1. **člen**

Pogodba je veljavno sklenjena z dnem podpisa obeh strank, uporablja pa se za obdobje od vključno meseca julija 2019 dalje, kar bo KOPRIVA upoštevala v prvem izdanem računu po podpisu te pogodbe.

1. **člen**

Za razmerja med strankama, ki niso urejena s to pogodbo, se uporabljajo določila Skupnega sporazuma.

V primeru sklenitve novega Skupnega sporazuma ali v primeru pravnomočne določitve nove tarife z odločbo Sveta za avtorsko pravo ali v primeru določitve nove tarife na drug z zakonom določen način, ta pogodba preneha veljati. Pogodba preneha veljati z dnem, ko se začne uporabljati nov Skupni sporazum ali Odločba Sveta za avtorsko pravo ali nova tarifa določena z zakonom.

1. **člen**

Pogodba je sestavljena v dveh enakih izvodih, od katerih prejme vsaka stranka po en izvod.Spremembe in dopolnitve pogodbe so veljavne le v pisni obliki.Za reševanje morebitnih sporov je pristojno sodišče v Ljubljani.

Za Društvo KOPRIVA, k.o.: Nikola Sekulović Za zavezanca:

V Ljubljani, dne V , dne